دین الٰہی

دینِ الٰہی () ، مغل بادشاہ، اکبر نے اپنے دور میں ایک نئے مذہب کی شروعات کی، جس کا نام دین الٰہی رکھا۔ اس مذہب کا مقصد تمام مذاہب والوں کو یکجا کرنا اور ہم آہنگی پیدا کرنا تھا۔ اکبر کے مطابق دین اسلام، ہندو مت، مسیحیت، سکھ مذہب اور زرتشت مذاہب کے عمدہ اور خالص اُصولوں کو اکھٹا کر کے ایک نیا دینی تصور قائم کرنا، جس سے رعایا میں نا اتفاقیاں دور ہوں اور بھائی چارگی قائم ہو۔

اکبر دیگر مذاہب کے ساتھ خوش برتاؤ کرنے اور دیگر مذاہب کی قدر کرنے کا مقصد رکھتا تھا۔ اس مذہب کے فروغ کے لیے اکبر نے فتح پور سکری شہر میں ایک عمارت کی تعمیر کی جس کا نام عبادت خانہ رکھا۔ اس عبادت خانے میں تمام مذہب کے لوگ جمع ہوتے اور، مذہبی فلسفہ پر بحث و مباحثہ کرتے۔

ان بحث و مباحثہ کے نتائج میں اکبر نے یہ فیصلہ کیا کہ حق کسی ایک مذہب کا ورثہ نہیں ہے بلکہ ہر مذہب میں حق اور سچائی پائی جاتی ہے۔

دین الٰہی، اپنی مخلوط تصورات کو اور دین کے تحت اپنے فکر و فلسفہ کو عملی صورت میں، دین الٰہی پیش کیا۔ اس نئی فکر کے مطابق، اللہ کا وجود نہیں ہے اور نبیوں کا وجود بھی نہیں ہے۔ تصوف، فلسفہ اور فطرت کی عبادت ہی عین مقصد ہے۔ اس نئے مذہب کو اپنانے والوں میں سے دم آخر تک بیربل رہا۔ اکبر کے نو رتنوں میں سے ایک راجہ مان سنگھ جو سپاہ سالار بھی تھا، دین الٰہی کی دعوت ملنے پر کہا کہ؛ میں مذاہب کی حیثیت سے ہندو مت اور اسلام ہی کی نشان دہی کرتا ہوں، کسی اور مذہب کو نہیں۔
مباد شاہ کی تصنیف شدہ کتاب دبستان مذاہب کے مطابق، اس دین الٰہی مذہب کے پیرو کار صرف 19 رہے۔ اور رفتہ رفتہ ان کی تعداد بھی کم ہو گئی۔

''دین الٰہی ایک فطری رواجوں پر مبنی مذہب تھا، اس میں، شہوت، غرور و مکر ممنوع تھا، محبت شفقت اور رحیمیت کو زیادہ ترجیح دی گئی۔ یوں کہا جائے کہ یہ ایک روحانی فلسفہ تھا۔ اس میں روح کو زیادہ اہمیت دی گیی۔ جانوروں کو غذا کے طور پر کھانا منع تھا۔۔۔ نہ اس کی کوئی مقدس کتاب تھی اور نہ کوئی مذہبی رہنما اور نہ اس کے کوئی وارث۔
 تنقیدی جائزہ 
اکبر نے 'دینِ الٰہی' نامی کوئی نیا مذہب قائم نہیں کیا تھا، بلکہ اس نے ایک مخصوص طریقہ یا روش اختیار کی تھی، جسے بعد میں 'دینِ الٰہی' کا نام دیا گیا۔
 تاریخی شواہد کی کمی 
مستند تاریخی حوالوں سے یہ ثابت نہیں ہوتا کہ اکبر نے اسلام کے مقابلے میں 'دینِ الٰہی' نامی کوئی نیا مذہب قائم کیا ہو۔ اکبر کے درباری مؤرخین، ملا عبد القادر بدایونی اور ابوالفضل، نے اپنی تحریروں میں اس کی صراحت نہیں کی۔

 'آئین رہ نمونی' اور 'توحید الٰہی' 
اکبر نے جو طریقہ کار رائج کرنا چاہا، اسے 'آئین رہ نمونی'، 'ارادت'، 'مریدی'، 'روش' اور 'اخلاص' جیسے نام دیے گئے۔ بدایونی نے ذکر کیا کہ بادشاہ نے اپنی روش کو 'توحید الٰہی' سے موسوم کیا۔

 دینِ الٰہی اصطلاح کا بعد میں استعمال 
'دینِ الٰہی' کی اصطلاح شاید پہلی مرتبہ اکبر کی وفات کے ساٹھ ستر سال بعد "دبستانِ مذاہب" میں استعمال ہوئی۔ غلام حسین طباطبائی نے بھی بعد میں 'مذہب الٰہی' کی ترکیب بے تعصبی اور 'صلح کل' کے طریقے کے معنوں میں استعمال کی۔

 بدایونی کی مبالغہ آرائی 
بدایونی نے اکبر کے مذہبی معاملات میں حد درجہ غلو کیا اور اسے نئے دین کا بانی قرار دیا، جبکہ دیگر مؤرخین، جیسے فرشتہ اور نور الحق محدث، نے اس واقعے کا ذکر نہیں کیا۔ خافی خاں نے بھی بدایونی کے بیانات کی تغلیظ کی ہے۔

 ہندو امرا کی عدم قبولیت 
اکبر کے دربار میں ہندو رانیاں اور امرا موجود تھے، لیکن ان میں سے بیشتر نے اکبر کے نئے طریقے کو قبول نہیں کیا۔ بادشاہ کے مریدوں کی تعداد انیس سے آگے نہ بڑھ سکی اور راجپوت راجاؤں نے بھی اس نئے مذہب کو تسلیم نہیں کیا۔

 مزید دیکھیے 
 الو پانشد
 دبستان مذاہب

 حوالہ جات 

زمرہ:آفاقیت
زمرہ:اکبر
زمرہ:ایشیا میں 1582ء کی تاسیسات
زمرہ:بھارت میں تاریخ اسلام
زمرہ:بھارت میں مذہب کی تاریخ
زمرہ:بھارتی ثقافت
زمرہ:سلطنت مغلیہ
زمرہ:مذہبی تکثیریت
زمرہ:ہندوستان میں 1580ء کی دہائی کی تاسیسات
زمرہ:قرون وسطی کی تاریخ ہندوستان
زمرہ:تاریخ پاکستان
زمرہ:امتزاج ضدین
زمرہ:سلاسل تصوف
زمرہ:الٰہیات
زمرہ:اسلامی اصطلاحات